ลูกชายวัย 36 ตกเป็นทาสยาบ้า ด่าทอ ทุบตี ลงมือฆ่า แม่บังเกิดเกล้า
ลูกชายวัย 36 ตกเป็นทาสยาบ้า ด่าทอ ทุบตี ลงมือฆ่า แม่บังเกิดเกล้า เพื่อนบ้านได้ยินเสียง รีบโทรแจ้งตำรวจ สุดท้ายไม่ทัน พบเป็นศพในห้องนอนเมื่อเวลา 00.30 น. ของวันที่ 9 ก.พ.63 พ.ต.ต.ศุภชัยณกร เปี่ยมลาภ สารวัตร(สอบสวน) สภ.ท่าเรือ อ.ท่ามะกา จ.กาญจนบุรี รับแจ้งจากศูนย์วิทยุกู้ชีพขุนรัตนาวุธ มูลนิธิมิราเคิลออฟไลฟ์ประจำจังหวัดกาญจนบุรี ว่าเกิดเหตุทำร้ายร่างกาย มีผู้เสียชีวิตที่บ้านแห่งหนึ่งใน ต.ตะคร้ำเอนเมื่อถึงที่เกิดเหตุ พบศพนางไก่ (นามสมมติ) อายุ 54 ปี นอนเสียชีวิตอยู่ข้างเตียง สภาพศพมีร่องรอยถูกอาวุธมีดแทงเข้าที่ลำตัว ใบหน้า และศีรษะหลายแผล ภายในห้องมีคราบเลือดกระจัดกระจายเต็มห้อง ส่วนผู้ก่อเหตุ คือนายเอ (นามสมมติ) อายุ 36 ปี ซึ่งเป็นลูกชายของผู้เสียชีวิตจากการสอบถามเพื่อนบ้านใกล้เคียง ทราบว่า 2 แม่ลูกอยู่บ้านหลังนี้เพียงลำพัง โดยนายเอ นั้นติดยาบ้า และมักจะก่อเหตุด่าทอ ทำร้ายร่างกายผู้เป็นแม่อยู่หลายครั้ง โดยวันเกิดเหตุเพื่อนบ้านได้ยินเสียงนายเอ ด่าทอผู้เป็นแม่ และได้ยินเสียงทุบทำลายข้าวของหลายครั้ง ก่อนจะได้ยินเสียงของนางไก่ ร้องขอความช่วยเหลือ คล้ายว่าถูกทำร้าย จึงโทรศัพท์แจ้งเจ้าหน้าที่ตำรวจเข้าตรวจสอบหลังก่อเหตุ พบนายเอซึ่งเป็นผู้ก่อเหตุ อยู่ที่บริเวณหน้าบ้าน เมื่อเห็นเจ้าหน้าที่ตำรวจ นายเอ พยายามวิ่งหลบหนีไปขึ้นรถยนต์ที่อยู่หน้าบ้าน แต่ก็ถูกเจ้าหน้าที่ตำรวจและชาวบ้าน ตามจับกุมตัวเอาไว้ได้ ก่อนที่จะเข้าไปตรวจสอบภายในบ้าน และพบร่างของนางสาวไก่เสียชีวิต โดยเจ้าหน้าที่ตำรวจได้นำตัวไปสอบปากคำเพิ่มเติมที่สถานีตำรวจภูธรท่าเรือพร้อมดำเนินคดีตามกฎหมายต่อไป
ลูกชายวัย 36 ตกเป็นทาสยาบ้า ด่าทอ ทุบตี ลงมือฆ่า แม่บังเกิดเกล้า เพื่อนบ้านได้ยินเสียง รีบโทรแจ้งตำรวจ สุดท้ายไม่ทัน พบเป็นศพในห้องนอน 
ลูกฆ่าแม่,ลูกทรพี,ลูกทาสยาบ้า,ฆ่าแม่บังเกิดเกล้า,กาญจนบุรี,ข่าวทั่วไป